钦定古今图书集成/明伦汇编/氏族典/第038卷 > 《廖用贤尚友录》 > 江璘〈子煜〉
## 钦定古今图书集成/明伦汇编/氏族典/第038卷 > 《廖用贤尚友录》 > 江璘〈子煜〉

按《宋史江万里传》：“万里父煜，业儒。大父璘，乡称善人。
其邻史知县者，夸其能杖哗健士，璘俛首不答，归语
煜曰：‘史祖父故寒士，今居官以杖士人自憙于我，心
有不释然。审尔，史氏且不昌。汝其戒之’。”是夕，煜妻陈
梦一贵人入其家曰：“以汝家长有善言，故来。”已而有
娠，生万里。